“เจเอเอส แอสเซ็ท” พร้อมลงสนามเทรดจริงพรุ่งนี้ IPO 2.77 บ.
“เจเอเอส แอสเซ็ท” หรือ J ผู้บริหารพื้นที่ของห้างสรรพสินค้า และพัฒนาอสังหาริมทรัพย์ พร้อมลงสนามเทรดจริงใน SETกลุ่มอุตสาหกรรม อสังหาริมทรัพย์และก่อสร้างหมวดธุรกิจพัฒนาอสังหาริมทรัพย์พรุ่งนี้ ด้วย IPO 2.77 บ. 
9 พ.ย. 2558

ตลาดหลักทรัพย์แห่งประเทศไทย ระบุว่า ตลท.รับหลักทรัพย์หุ้นสามัญ บริษัท เจเอเอส แอสเซ็ท จำกัด (มหาชน) ชื่อย่อหลักทรัพย์ J เตรียมเข้าซื้อขายใน SETกลุ่มอุตสาหกรรม อสังหาริมทรัพย์และก่อสร้างหมวดธุรกิจพัฒนาอสังหาริมทรัพย์
กำหนดวันที่เป็นหลักทรัพย์จดทะเบียน 10 พ.ย. 2558 วันที่เริ่มทำการซื้อขาย 10 พ.ย. 2558 โดยมีจำนวนหุ้นจดทะเบียนกับตลท. หุ้นสามัญ 370,390,000 หุ้น จำนวนหุ้นชำระแล้ว 370,390,000 หุ้นราคา Par: 1.00(บาทต่อหุ้น) ทุนชำระแล้ว 370,390,000.00 บาท จำนวนหุ้น IPO 120,390,000 หุ้นราคา IPO 2.77 บาท ที่ปรึกษาทางการเงิน บริษัท ที่ปรึกษา เอเซีย พลัส จำกัด
อนึ่ง บมจ.เจเอเอส แอสเซ็ท ดำเนินลักษณะธุรกิจ แบ่งออกเป็น 3 รูปแบบหลัก ดังนี้
1. การบริหารจัดการพื้นที่เช่าภายในศูนย์การค้าในส่วนโทรศัพท์เคลื่อนที่และสินค้าเทคโนโลยี ภายใต้ชื่อ
“IT Junction”
2. การพัฒนาและบริหารพื้นที่ในรูปแบบตลาดชุมชน ภายใต้ชื่อ “J Market”
3. การพัฒนาและบริหารพื้นที่ในรูปแบบศูนย์การค้าชุมชน ภายใต้ชื่อ “The Jas”